text: Líkindini henda sunnudagin vóru ikki tey bestu, væl av vestanvindi og samstundins sera kalt.
  TB byrjaði við vindinum í rygginum og og spæli gjørdist eisini nógv ávirka av vindinum. Fyrri hálvleikur hevði ikki vakurt bóltspæl at bjóða, og tað mesta endaði við tilfeldigheitum.
text: #000002
text: TB legði seg á odda tá umleið 30 min. vóru leiktir við máli frá Heina Mortensen, ella Heina hjá Alva sum okur eisini kenna hann. Heini tók horna úr landnyrringshorninum á vøllinum, sum í hædd liggur yvir 90 metur uppi, og sendi bóltin hegnisliga beinleiðis í meskarnar. Flott og frekt mál av unga Hvítanesmanninum.
text: #000003
text: Bæðini liðini høvdu síðani nakrar hálvar kjansir tó uttan at nakað mál spurdist burturúr og tí var 1-0 til gestirnar, tá dómarin hendan dagin, Alex Troleis, bríkslaði til hálvleik.
text: #000004
text: Tá seinni hálvleikur byrjaði, minkaði eisini vindurin nógv og tí lá betri fyri at spæla bólt eftir steðgin. AB hevði bóltin meira og kom fram til nakrar kjansir tó uttan at tað gjørdist verðuliga vandamikið. Tó gjørdist støðan 1-1 umleið 15 min. inn í seinna hálvleik, tá AB leikari nærum av miðuni skeyt/gyppaði bóltin avstað og við hjálp frá kalda lotinum, sigldi bólturin yvir Ivan og í netið. Eitt gott mál av einum verjuleikara hjá argjamonnum, meðan Ivan við sínum drúgvu royndum man irða seg um, at hann stóð so uttarliga tá langskotið fall.
text: #000005
text: Restina av dystinum royndi AB at pressa longri frammi á vøllinum og kom eisini fram til 1-2 stórar kjansir, meðan TB lá og lúrdi eftir kontramøguleikum.
text: #000006
text: Millum annað fekk AB óbeinleiðis fríspark inni á brotsteigarplettinum, tá Troleis metti at Heine M hevði tilætlað eina avlevering aftur til Ivan, sum tók bóltin upp. Ein totalt vónleys avgerð av Troleis, tí líka uppi frá Kirkjubøreyni sást, at Heine M royndi at skjóta bóltin burtur og ikki inn til Ivan. Men tíbetur so megnaði AB at heilkiksa stóra møguleikan.
text: #000007
text: Tá 92 min. vóru leiktir fekk TB gyltan møguleika at ogna sær øll 3 stigini, tá TB fekk góðan kontramøguleika og tá menn fóru um miðuna, vóru tað 3 TB leikarir móti 2 AB leikarum. Tíverri fyri mongu TB viðhaldsfólkini spurdist ikki mál burturúr og tí endaði dysturin, eins og dysturin í fyrsta umfarið, við einum málið og einum stigið í part.
text: #000008
text: Burtursæð frá hasi eini avgerðini, so kom dómarin Alex Troleis væl frá dystinum og dømdi væl.
text: #000010